สวัสดีค่ะ คือว่าหนูอายุ13 ปี ช่วงอาทิตย์ที่แล้ว นอนไม่ค่อยหลับเลยค่ะ แล้วอยู่ดีๆก็รู้สึกรำคาญเสียงจนต้องอุดหู นั่งสมาธิเวลานอน พออยู่คนเดียวก็เริ่มฟุ้งซ่านจนเครียด เก็บไปคิด ร้องไห้บ่อยมากๆ วันนี้ต้องลาป่วยกลับมาเพราะปวดหัวกับปวดท้องด้วย อยากรู้ว่ามันเป็นอาการอะไร แล้วมีวิธีรักษามั้ยคะ ขอโทษที่พิมพ์งงๆนะคะ
สวัสดีค่ะ อาการนอนไม่ค่อยหลับ ฟุ้งซ่าน คิดมาก ร้องไห้บ่อยๆ ดังกล่าวมานั้น อาจจะเป็นอาการของการพักผ่อนไม่เพียงพอ มีความเครียดจากปัจจัยต่างๆในชีวิต ภาวะซึมเศร้า โรคซึมเศร้า หรือความผิดปกติทางอารมณ์ เป็นต้นโดยภาวะที่นอนไม่หลับดังกล่าวมา ดูน่าจะมีสาเหตุมาทางจิตใจเป็นหลักค่ะ แนะนำการนั่งสมาธิก่อนนอนได้ หาสิ่งที่ชอบทำ หลีกเลี่ยงกิจกรรมที่ตื่นเต้นหรือทำให้มีความเครียดมากๆก่อนนอนควรไปพบแพทย์หากมีอาการเป็นต่อเนื่อง 2 สัปดาห์ขึ้นไปไม่ดีขึ้น ร่วมกับมีภาวะผิดปกติเช่นมีพฤติกรรมการกินการนอนเปลี่ยนไปอย่างชัดเจน จนไม่สามารถไปเข้าร่วมกิจกรรมหรือไปเรียนได้ตามปกติ มีความคิดอยากฆ่าตัวตาย ต้องลาป่วยเพราะปวดศีรษะ อ่อนเพลียบ่อยๆ โดยควรแจ้งผู้ปกครองหรือครูเพื่อไปพบจิตแพทย์เพื่อรับการประเมินสภาพจิต และรับยาหรือทำจิตบำบัดอย่างต่อเนื่อง